b'\n_START_ARTICLE_\nMinami Takahashi\n_START_SECTION_\nSimula ng Propesyon\n_START_PARAGRAPH_\nNoong Agosto 2005, nakasama si Takahashi sa huling 15 na kandidato para sa "The 30th HoriPro Talent Contest"; subalit nabigo siyang makuha ang Grand-Prix prize. Noong Oktubre ng parehas na taon, siya ay napili bilang isa sa unang 24 na miyembro ng AKB48, mula sa 7,924 aplikanteng nag-audition. Dalawang bagay ang nakatulong sa kanya upang makapasa sa nasabing audition; ang kanyang kaarawan (Abril 8) at ang kanyang taas (148\xc2\xa0cm) ay parehong nagtataglay ng numerong "48", ito ay ayon kay Tomonobu Togasaki, tagapamahala ng teatro ng AKB48. Nagsimula siyang magtanghal sa teatro noong Disyembre 8, 2005.\n_START_SECTION_\nBilang Miyembro ng AKB48\n_START_PARAGRAPH_\nTaong 2008, lumabas siya sa isang drama ng TV Tokyo na may pamagat na Men Dol. Gumanap siya bilang si Nami/Kai, kabilang ang iba pang miyembro ng AKB48 na sina Haruna Kojima at Minami Minegishi._NEWLINE_Noong Agosto 23, 2009, opisyal na naging kapitan ng Team A si Takahashi._NEWLINE_Si Takahashi ay natatampok sa halos lahat ng single ng AKB48 bilang isa sa mga pangunahing mang-aawit; siya rin ang malimit na kumakatawan sa grupo sa mga programa sa telebisyon, mga konsiyerto, mga press conference at iba pa.  Ang 3-day live na konsiyerto na gaganapin sa Marso 25\xe2\x80\x9327 taong 2011 sa Yokohama Arena ay pinalitan ang pamagat sa "Takamina ni tsuite ikimasu" (\xe3\x81\x9f\xe3\x81\x8b\xe3\x81\xbf\xe3\x81\xaa\xe3\x81\xab\xe3\x81\xa4\xe3\x81\x84\xe3\x81\xa6\xe8\xa1\x8c\xe3\x81\x8d\xe3\x81\xbe\xe3\x81\x99 lit. "We will follow Takamina"), subalit ito\'y naudlot dahilan ng katatapos lamang na lindol at sunami sa Tohoku ng nasabing taon.'